|  |  |  |
| --- | --- | --- |
|  |  |  |
| Til høringsparterne på vedlagte høringsliste |  | 4. juli 20252025 - 1912 |

# Høring over udkast til forslag til lov om anlæg af motorvej mellem Give og Billund Vest og forslag til lov om anlæg af motorvej mellem Klode Mølle og Løvel

Transportministeriet forventer i denne folketingssamling at fremsætte vedlagte udkast til ovennævnte lovforslag.

I lovudkastet indgår i det væsentlige følgende ændringer:

Lovforslagene bemyndiger transportministeren til at anlægge en motorvej mellem Give og Billund Vest og en motorvej mellem Klode Mølle og Løvel.

Formålet er således blandt andet at skabe hjemmelsgrundlaget for etablering af motorvej mellem rute 18 ved Give og rute 28/30 Grinstedvej i Billund Vest. Ligeledes bemyndiges transportministeren til at nedlægge dele af statsvejen Farrevej (rute 30), nedklassificere en delstrækning af Billundvej (rute 30), omlægge jernbanen Vejle - Herning på en ca. 1 km lang strækning omkring jernbanens krydsning med motorvejsprojektet og anlægge og omlægge kommunale veje og stier samt private veje og fællesveje. Motorvejsprojektet vil forbedre fremkommeligheden for vejtrafikken på strækningen fra Give til Billund.

Formålet er herudover at skabe hjemmelsgrundlaget for etablering af et vejanlæg, så der kan etableres en ny motorvej, der dels skaber forbedret vejforbindelse i Midtjylland, samt dels aflaste rute 13 og E45. Ligeledes bemyndiges transportministeren til at nedklassificere delstrækninger af rute 12, rute 13 og rute 16, omlægning af jernbanen Langå - Struer på en ca. 800 m lang strækning mellem Viborg og Sparkær og anlægge og omlægge kommunale samt private veje og fællesveje.

Baggrunden for lovforslagene er aftalen af 28. juni 2021 mellem regeringen (Socialdemokratiet), Venstre, Dansk Folkeparti, Socialistisk Folkeparti, Radikale Venstre, Enhedslisten, Det Konservative Folkeparti, Nye Borgerlige, Liberal Alliance, Alternativet og Kristendemokraterne om Infrastrukturplan 2035. Enhedslisten og Alternativet er ikke med i denne del af aftalen. Ligeledes er Nye Borgerlige ikke længere en del af aftalen.

For lovforslaget om anlæg af motorvej mellem Give og Billund Vest er baggrunden ligeledes aftalen af 13. december 2016 om Udmøntning af midler til undersøgelse af en ny midtjysk motorvej mellem daværende regering (Venstre, Liberal Alliance og Konservativ Folkeparti), Socialdemokratiet, Dansk Folkeparti, Radikale Venstre og Socialistisk Folkeparti.

Lovforslagene skal dermed være med til at udmønte infrastrukturplanen.

Lovforslagene vil blive slået sammen, inden det samlede lovforslag efter planen fremsættes for Folketinget til oktober I. Men de to projekter sendes i høring i hvert sit lovforslag.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres. Høringssvaret vil blive offentliggjort på Høringsportalen.dk og Folketinget.dk i forbindelse med oversendelse af høringsmaterialet til Folketingets Transportudvalg.

Transportministeriet skal venligst bede om eventuelle bemærkninger

**senest den 21. august 2025.**

Høringssvar bedes sendt til cac@trm.dk og trm@trm.dk.

Spørgsmål vedrørende høringen kan stilles til Catherine Christiansen på mail cac@trm.dk og telefon 21311531.

Med venlig hilsen

Catherine Christiansen